

# BILJEŠKE UZ FINANCIJSKA IZVJEŠĆA

Člankom 7. Pravilnika o financijskom izvještavanju u proračunskom računovodstvu propisan je sadržaj financijskih izvještaja. Bilješke uz financijske izvještaje sastavni su dio financijskih izvještaja proračuna. Temeljem članka 13. Bilješke su dopuna podataka uz financijske izvještaje.

Članak 14. Pravilnika o financijskom izvještavanju u proračunskom računovodstvu propisuje obvezne Bilješke uz Bilancu čiji su sadržaj i forma propisani Pravilnikom.

Osnovna škola „Mladost“, Jakšić, pri evidentiranju poslovnih promjena primjenjuje modificirano računovodstveno načelo priznavanja prihoda i rashoda te je obveznik dvojnog proračunskog računovodstva.

**Uvod:**

Osnovna djelatnost škole je odgoj i osnovno obrazovanje i ne obavlja niti jednu dodatnu ili gospodarsku djelatnost.

Tijekom godine nije došlo do promjena ustroja ili organizacije.

Odgovorna osoba je Boško Obradović, ravnatelj.

Osoba koja je sastavljala Bilješke je Monika Pus, voditelj računovodstva, a ujedno je odgovorna i za sastavljanje financijskih izvješća.

**Bilješke uz Izvještaj o prihodima i rashodima- Obrazac PR-RAS**

**AOP 001**

U razdoblju siječanj-lipanj 2021. godine škola je ostvarila ukupan prihod

u iznosu **4.994.084** kune.Prihodi su povećani u odnosu na prethodnu godinu

(indeks 118,6) jer su doznačena sredstva za energetsku obnovu matične škole te sredstva za mjeru pripravništva.

**AOP 045**

Prihodi u iznosu **4.530.219** kuna (indeks 117,0) su:

|  |  |  |
| --- | --- | --- |
| 63414 | Tekuće pomoći od HZMO-a-mjera pripravništvo | 115.209,84 |
| 63612 | Tekuće pomoći iz državnog proračuna-plaća | 3.270.045,58 |
| 63613 | Tekuće pomoći pror.kor. iz pror.koji im nije nadležan-Općina Jakšić | 115.106,89 |
| 63821 | Kapitalne pomoći iz državnog proračuna-energetska obnova matične škole | 1.029.857,27 |

**AOP 069**

Prihodi u iznosu **1.029.857** kuna (indeks 176,7) su povećani zbog doznake sredstava za energetsku obnovu matične škole i školske sportske dvorane.

**AOP 101**

Prihodi u iznosu od **46.188** kuna (indeks 81,6) su umanjeni u odnosu na prošlu godinu zbog neodržavanja nastave u periodu travanj-svibanj 2021. uzrokovanog pandemijom gripe COVID19:

|  |  |  |
| --- | --- | --- |
| 6526 | Uplate roditelja za prehranu u školskoj kuhinji, produženi boravak | 46.187,80 |

**AOP 119**

Prihodi u iznosu od **7.910** kuna (indeks 170,1) su uvećani u odnosu na prošlu godinu zbog donacije stroja za pranje podova od trgovačkog društva L-Projekt.

|  |  |  |
| --- | --- | --- |
| 66313 | Tekuće donacije od trgovačkih društava | 7.910,00 |

**AOP 128**

Prihodi u iznosu od **409.725** kuna (indeks 148,2) su povećani u odnosu na prethodnu godinu jer su se troškovi energenata povećali.

|  |  |  |
| --- | --- | --- |
| 6711 | Požeško-slavonska županija-opći prihodi | 409.725,00 |

**AOP 146**

Rashodi poslovanja u iznosu od **3.936.540** kuna (indeks 100,7) uvećani su u odnosu na prethodnu godinu jer su povećani rashodi za zaposlene povećanjem osnovice i koeficijenata, te zbog obračuna naknade za sudjelovanje u programu Škole za život (AOP 153) te su započele isplate po tužbama djelatnika za povećanje osnovice-takozvane TUŽBE 6%.

|  |  |  |
| --- | --- | --- |
| 311 | Rashodi za zaposlene, tužbe 6% | 2.843.934,43 |
| 312 | Ostali rashodi za zaposlene-Škola za život, jub. nagrade, otpremnine.. | 146.811,18 |
| 313 | Doprinosi na plaće | 459.703,46 |
| 32 | Materijalni rashodi-ostali | 483.283,42 |
| 34 | Financijski rashodi | 2.808,01 |

**AOP 285**

Iznos od **1.057.544** kuna prikazuje višak prihoda poslovanja. Prethodne godine je bio iskazan manjak prihoda poslovanja (AOP 288) 1.265.745 kn te u 2021. višak prihoda poslovanja (AOP 285) u iznosu od 1.057.544 kn proizlazi iz doznačenih sredstava za energetsku obnovu, a izvršeni radovi su knjiženi u rashodima 2020. godine za dodatna ulaganja na građevinskim objektima (kto 4511).

**AOP 344**

Rashodi u iznosu od **8.228** kuna (indeks 0,5) su umanjeni u odnosu na prošlu godinu zbog energetske obnove MŠ i ŠŠD te se odnose na donaciju trgovačkog društva L Projekt za stroj za pranje podova, te nabavku knjiga za knjižnicu a to su:

|  |  |  |
| --- | --- | --- |
| 4223 | Oprema za održavanje i zaštitu | 7.910,00 |
| 4241 | Knjige | 318,05 |

**AOP 639**

Kada sučelimo AOP 634 kao ukupan VIŠAK PRIHODA POSLOVANJA i AOP 637 kao MANJAK PRIHODA I PRIMITAKA-PRENESENI na ovom AOP-u je iskazan manjak prihoda i primitaka za pokriće u sljedećem razdoblju u ukupnom iznosu od **216.429** kuna.

Manjak je nastao zbog nedospjele posljednje doznake od MGIPU (državnog proračuna) po projektu za energetsku obnovu zgrade MŠ i ŠŠD.

**Bilješke uz Izvještaj o obvezama – obrazac Obveze**

Utvrđeno je sljedeće stanje nedospjelih obveza na dan 30.06.2021. godine:

|  |  |  |
| --- | --- | --- |
| 231 | Obveze za zaposlene-MZO, Pomoćnici, Produženi boravak | 605.939,25 |
| 232 | Obveze za materijalne rashode | 47.385,82 |
| 239 | Ostale tekuće obveze |  |
|  | - obveza za povrat u proračun PSŽ-predfinanciranje energetske obnove | 259.003,14 |
|  | - obveza za povrat u proračun-naknada bolovanja-HZZO | 57.313,11 |
|  | - ostale obveze | 7.524,33 |
|  | ***SVEUKUPNO:*** | ***977.165,65*** |

Jakšić, 30. lipnja 2021.

Telefon za kontakt: 034/315503

Osoba za kontaktiranje: Zakonski predstavnik:

Monika Pus, oec. Boško Obradović, prof.